Ir-Regolament tal-Kunsill (KEE) Nru 3551/88
tal-14 ta’ Novembru 1988
li jemenda r-Regolament (KEE) Nru 4088/87 li jiffissa l-kondizzjonijiet għall-applikazzjoni ta’ dazji doganali preferenzjali fuq importazzjonijiet ta’ fjuri li joriġinaw Ċipru, l-Iżrael u l-Ġordan
IL-KUNSILL TAL-KOMUNITAJIET EWROPEJ,
Wara li kkunsidra t-trattat li jwaqqaf il-Komunita’ Ekonomika Ewropea, u partikolarment Artikolu 113 tiegħu,
Wara li kkunsidra l-proposta mill-Kummissjoni,
Billi l-Protokoll addizzjonali li jinsab mal-Ftehim ta’ Koperazzjoni bejn il-Komunita’ Ekonomika Ewropea u l-Marokk jipprovdi illi dazji doganali preferenzjali għandhom japplikaw għall-importazzjonijiet fil-Komunita ta’ ward u qronfol, fil-limitu ta’ tariffa ta’ kwota miftuħa għall-fjuri maqtugħin friski li jaqgħu fil-kodiċi NM 060310 li joriġinaw fil-Marokk; billi dawn il-vantaġġi ta’ tariffa japplikaw biss għall-importazzjonijiet li jikkonformaw ma’ ċerti kondizzjonijiet ta’ prezz;
Billi r-Regolament (KEE) Nru 4088/87 [1] jipprovdi kondizzjonijiet għall-applikazzjoni tad-dazji doganali preferenzjali għall-importanzzjonijiet tal-imsemmija prodotti li joriġinaw f’Ċipru, fl-Iżrael u fil-Ġordan; Billi l-applikazzjoni ta’ dak ir-Regolament għandha tiġi estiża li tkun tkopri dawk il-fjuri li joriġinaw fil-Marokk;
ADOTTA DAN IR-REGOLAMENT:
Artikolu 1
Ir-Regolament tal-Kunsill (KEE) Nru 4088/87 qiegħed b’dan jiġi emendat kif ġej:
1. It-Titolu huwa sostitwit b’dan li ġej:
"Ir-Regolament tal-Kunsill (KEE) Nru 4088/87 tal-21 ta’ Diċembru 1987 li jiffissa l-kondizzjonijiet għall-applikazzjoni ta’ dazji doganali preferenzjali fuq importazzjonijiet ta’ fjuri li joriġinaw Ċipru, l-Iżrael u l-Ġordanu fil-Marokk"
;
2. F’Artikolu 1, "joriġinaw f’Ċipru, fl-Iżrael jew fil-Ġordan" huma sostitwiti bi "joriġinaw f’Ċipru, fl-Iżrael, fil-Ġordan jew fil-Marokk".
Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppublikat fil-Ġurnal Uffiċjali tal-Komunitajiet Ewropej.
Għandu jkun japplika mid-data tal-applikazzjoni tal-protokoll addizzjonali li jinsab mal-Ftehim ta’ Koperazzjoni bejn il-Komunita Ekonomika Ewropea u l-Marokk.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Novembru 1988.